b'\n_START_ARTICLE_\nJerneja Petri\xc4\x8d\n_START_SECTION_\n\xc5\xbdivljenje\n_START_PARAGRAPH_\nNa Filozofski fakulteti v Ljubljani je 1974 diplomirala iz angle\xc5\xa1kega in slovenskega jezika s knji\xc5\xbeevnostma. 1978 je magistrirala z nalogo Avtobiografije slovenskih priseljencev v ZDA, 1987 pa doktorirala z nalogo Louis Adami\xc4\x8d kot literarni kritik. 1981 je postala asistentka na ljubljanski filozofski fakulteti, bila 1989 izvoljena za docentko, 1994 za izredno profesorico, 1999 pa je postala redna profesorica za ameri\xc5\xa1ko knji\xc5\xbeevnost._NEWLINE_1978\xe2\x80\x9381 je opravljala delo dokumentalistke raziskovalke pri Slovenski izseljenski matici . V letih 1977, 1982, 1987 in 1991 je bila na \xc5\xa1tudijskem delu v ZDA in Avstriji (na Univerzi Princeton, v Centru za raziskovanje zgodovine priseljevanja (Immigration History Research Center)  v Minneapolisu, na Univerzi Karla in Franca v Gradcu). 1987\xe2\x80\x9392 je predavala angle\xc5\xa1ko in ameri\xc5\xa1ko knji\xc5\xbeevnost na Pedago\xc5\xa1ki fakulteti v Mariboru. 1995\xe2\x80\x9396 je bila \xc4\x8dlanica ekspertne skupine za manj\xc5\xa1inska in izseljenska vpra\xc5\xa1anja pri Ministrstvu za kulturo . Sodelovala je pri raziskovalnih projektih iz slovensko-ameri\xc5\xa1ke knji\xc5\xbeevnosti in kulture pri Znanstvenoraziskovalnem in\xc5\xa1titutu Filozofske fakultete  in na In\xc5\xa1titutu za slovensko izseljenstvo  SAZU. Predavala je na vrsti evropskih in ameri\xc5\xa1kih univerz in z referati sodelovala na konferencah Evropskega zdru\xc5\xbeenja za ameri\xc5\xa1ke \xc5\xa1tudije  (1981\xe2\x80\x9387), Ameri\xc5\xa1kega zdru\xc5\xbeenja za napredek slovanskih \xc5\xa1tudij  (1995, 1997) ter na \xc5\xa1tevilnih drugih znanstvenih simpozijih in sre\xc4\x8danjih.\n_START_SECTION_\nDelo\n_START_PARAGRAPH_\nNa oddelku za anglistiko in amerikanistiko predava starej\xc5\xa1o  in moderno  ameri\xc5\xa1ko knji\xc5\xbeevnost ter vodi seminarje o ameri\xc5\xa1kem romanu  in ameri\xc5\xa1ki kratki zgodbi . Raziskuje predvsem ameri\xc5\xa1ko knji\xc5\xbeevnost druge polovice 20. stoletja. Aktivno se ukvarja z etni\xc4\x8dnimi literaturami , zlasti s slovensko izseljensko knji\xc5\xbeevnostjo v ZDA, delno pa tudi v Kanadi in Avstraliji._NEWLINE_Objavila je memoare Vatroslava Grilla Med dvema svetovoma (COBISS) (1979) in knji\xc5\xbeevno \xc5\xa1tudijo Svetovi Louisa Adami\xc4\x8da (COBISS) (1981), prevajala korespondenco Louisa Adami\xc4\x8da, uredila antologijo slovenskih knji\xc5\xbeevnosti v Severni Ameriki Na\xc5\xa1i na tujih tleh (COBISS) (1982), napisala poglavje o knji\xc5\xbeevnosti Slovencev v angle\xc5\xa1ko govore\xc4\x8dem svetu v monografiji Writing across worlds (COBISS) (1995) in obse\xc5\xbeno poglavje o knji\xc5\xbeevnosti Slovencev v ZDA od leta 1891 v monografiji Slovenska izseljenska knji\xc5\xbeevnost 2 (COBISS) (1999), je soavtorica in sourednica zbornika Ameri\xc5\xa1ka proza: od realizma do postmodernizma (COBISS) (2001), objavila je tudi dolgo vrsto posameznih \xc5\xa1tudij v razli\xc4\x8dnih zbornikih in revijah (Dve domovini \xe2\x80\x93 Two Homelands (COBISS), Slovenski (izseljenski) koledar (COBISS), Slovene Studies , Acta Neophilologica , Cross Cultural Studies (COBISS), Literature, Culture and Ethnicity (COBISS), Ethnic literature and culture in the U. S. A., Canada and Australia (COBISS) \xe2\x80\xa6).'